cyanic-selkie/wikianc huggingface dataset:
อำเภอปทุมรัตต์
ประวัติ
ครั้นต่อมาเมื่อปี พ.ศ. 2460 กระทรวงมหาดไทย ได้ประกาศแบ่งเขตการปกครอง ตำบลน้ำอ้อม อำเภอเกษตรวิสัย จังหวัดร้อยเอ็ด ขึ้นเป็นตำบล อีกตำบลหนึ่ง โดยมีชื่อว่า "ตำบลบัวแดง" มีหมู่บ้านอยู่ในเขตปกครองของตำบลนี้ 14 หมู่บ้าน และอยู่ในเขตความปกครองของ อำเภอเกษตรวิสัย โดยมีขุนบัวแดง ดำริ นายจันทร์ ศาลาแดง เป็นกำนันคนแรกซึ่งตั้งที่ทำการกำนัน ณ บ้านหนองบัวแดง จนกระทั่งถึงปี พ.ศ. 2502 นายชน กองมณี เป็นกำนัน ราษฏรในตำบลนี้มีจำนวนเพิ่มมากขึ้น และหมู่บ้านได้เพิ่มจาก 14 หมู่บ้าน เป็น 29 หมู่บ้าน ความอุดมสมบูรณ์ของพื้นดินได้ลดน้อยลง เนื่องจากประชาชนขาดความรู้ ไม่รู้จักการรักษาพื้นดินให้ คงความอุดมสมบูรณ์ให้เพียงพอ เช่น การทำลายป่าไม้ ทำให้เกิดฝนแล้ง ไม่รู้จักการใช้ปุ๋ย เป็นต้น ผลที่เกิดขึ้น คือ ราษฏรอดอยาก ขาดแคลนน้ำ ข้าวบริโภค โจรผู้ร้ายชุกชุมเพราะฝนฟ้าไม่อำนวยให้ตกตามฤดูกาล ตั้งแต่ปี พ.ศ. 2502 - 2504 ประกอบกับหมู่บ้านนี้ อยู่ห่างไกลจากที่ว่าการอำเภอเกษตรวิสัย ราษฏรไปติดต่อราชการ ณ ที่ว่าการอำเภอ ต้องใช้เวลาเดินทางแรมคืน เพราะเส้นทางคมนาคมที่ใช้กันเป็นทางเกวียน ทำให้ราษฏรได้รับความลำบากในการเดินทางไปติดต่อราชการ และขณะนั้นกำลังเจ้าหน้าที่ไม่เพียงพอสำหรับออกไปตรวจตราดูแลความทุกข์สุขของราษฏรให้ทั่วถึง
ครั้นในปี พ.ศ. 2505 ท่านพระครูปทุมสโรภาส (ครูเฮ้า แพงจันทร์) เจ้าอาวาสวัดสระปทุม (สมัยนั้น) ซึ่งต่อมาได้รับแต่งตั้งมีบรรดาศักดิ์เป็นเจ้าคณะ อำเภอปทุมรัตต์ ได้เห็นความยากลำบากของราษฏรในตำบลบัวแดง, ตำบลโนนสวรรค์ และตำบลโพนสูง ซึ่งเป็นตำบลที่อยู่ใกล้เคียงกันและพอที่จะรวมกัน จัดตั้งเป็นกิ่งอำเภอได้ มีความดำริที่จะจัดตั้งเป็นกิ่งอำเภอขึ้น โดยเรียกประชุมกำนันผู้ใหญ่บ้านและคณะสงฆ์ใน 3 ตำบล ที่ประชุมมีมติเห็นชอบที่จะ ก่อสร้างกิ่งอำเภอขึ้น และได้ยื่นคำร้องขอตั้งอำเภอขึ้น ณ บ้านหนองบัวแดง หมู่ 1 ตำบลบัวแดง โดยขอก่อสร้างสถานีตำรวจ ที่ว่าการอำเภอ และสถานีอนามัย ขึ้นเอง ซึ่งมิได้ใช้เงินงบประมาณแผ่นดินแต่อย่างใด กระทรวงมหาดไทย เห็นความจำเป็นของราษฏร และเพื่ออำนวยความสะดวกของราษฏรทั้ง 3 ตำบล ซึ่งอยู่ห่างไกลจากอำเภอเกษตรวิสัย จึงได้พิจารณาอนุมัติให้สร้างสถานีตำรวจ, ที่ว่าการอำเภอ และสถานีอนามัยตามที่ประชุมร้องขอ ท่านพระครูปทุมสโรภาส จึงได้ลงมือก่อสร้างสถานที่ราชการทั้ง 3 แห่ง โดยได้รับความร่วมมือ ร่วมแรงร่วมใจในการเสียสละกำลังทรัพย์จากกำนัน, ผู้ใหญ่บ้าน, คณะสงฆ์ และราษฏรทั้ง 3 ตำบล จนกระทั่งได้ก่อสร้างสถานที่ราชการทั้ง 3 แห่งเสร็จ ภายในเวลา 115 วัน และคิดเป็นมูลค่าทั้งหมดประมาณ 305,058 บาท และได้มอบให้เป็นสมบัติของทางราชการในปี พ.ศ. 2505 นั่นเอง โดยเหตุนี้กระทรวงมหาดไทยจึงมีประกาศลงวันที่ 28 พฤษภาคม พ.ศ. 2506 โดยแบ่งเขตการปกครองอำเภอเกษตรวิสัย ขึ้นเป็นกิ่งอำเภอโดยมีชื่อว่า "กิ่งอำเภอปทุมรัตต์" ทั้งนี้ ตั้งแต่วันที่ 16 มิถุนายน พ.ศ. 2506 เป็นต้นมา และนายวิญญู อังคณารักษ์ ผู้ว่าราชการจังหวัดร้อยเอ็ด (สมัยนั้น) เป็นประธานในพิธีตั้งกิ่ง อำเภอปทุมรัตต์ โดยมี 3 ตำบล อยู่ในเขตการปกครองของกิ่งอำเภอปทุมรัตต์ คือ ตำบลบัวแดง, ตำบลโนนสวรรค์ และตำบลโพนสูง
ครั้นต่อมาในปี พ.ศ. 2508 ได้มีพระราชกฤษฏีกายกฐานะกิ่งอำเภอปทุมรัตต์ขึ้นเป็น "อำเภอปทุมรัตต์" เมื่อวันที่ 28 กรกฎาคม พ.ศ 2508 และมีตำบลอยู่ในเขตการปกครองของอำเภอนี้ 4 ตำบล คือ ตำบลบัวแดง ตำบลโนนสวรรค์ ตำบลโพนสูง ตำบลหนองแคน ตำบลดอกล้ำ ตำบลสระบัว ตำบลโนนสง่า และตำบลขี้เหล็ก
การที่ได้ชื่อว่า "อำเภอปทุมรัตต์" ก็โดยที่อำเภอนี้ได้ตั้งอยู่ ณ บ้านหนองบัวแดง คำว่า "ปทุม" หมายความว่า "ดอกบัว" และคำว่า "รัตต์" หมายความว่า "แดง"
อำเภอปทุมรัตต์ จึงมีความหมายตรงกันกับชื่อหมู่บ้านหนองบัวแดง ซึ่งเป็นที่ตั้งที่ว่าการอำเภอปทุมรัตต์ จังหวัดร้อยเอ็ด และเพื่อมิให้มีชื่อตรงกับ อำเภอหนองบัวแดง ซึ่งเป็นอำเภอหนึ่งของจังหวัดชัยภูมิ
ที่ตั้งและอาณาเขต
อำเภอปทุมรัตต์ตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอปทุมรัตต์แบ่งพื้นที่การปกครองออกเป็น 8 ตำบล 94 หมู่บ้าน
การปกครองส่วนท้องถิ่น
ท้องที่อำเภอปทุมรัตต์ประกอบด้วยองค์กรปกครองส่วนท้องถิ่น 9 แห่ง ได้แก่
ภูมิประเทศ
สภาพพื้นที่ส่วนใหญ่ของอำเภอปทุมรัตต์ เป็นพื้นที่ราบ ส่วนหนึ่งอยู่ในเขตทุ่งกุลาร้องไห้ พื้นที่ส่วนใหญ่ใช้ในการทำนาข้าวแต่มีปัญหาเรื่องดินเค็มจำเป็นที่จะต้องได้รับการปรับปรุงอย่างเร่งด่วน ซึ่งขณะนี้อำเภอปทุมรัตต์ ก็ได้พยายามปรับปรุงพัฒนาที่ดินให้มีคุณภาพดีขึ้น เพื่อใช้ในการเกษตรให้ได้ประโยชน์อย่างสูงสุด เช่น การให้ราษฎรใช้เกษตรอินทรีย์ในการทำการเกษตร
แม่น้ำสายสำคัญของอำเภอปทุมรัตต์ คือ
พื้นที่และการใช้ประโยชน์
พื้นที่อำเภอปทุมรัตต์ส่วนใหญ่ใช้ในการเกษตรกรรม โดยอาศัยน้ำฝน มีบางส่วนของบ้าน โคกทม หมู่ที่ 2, 10 บ้านดอนดู่ หมู่ที่ 8 ตำบลบัวแดง และบ้านจานใต้ หมู่ที่ 9 ตำบลโพนสูง ที่ได้รับ ประโยชน์จากคลองชลประทาน เนื้อที่ประมาณ 1,000 ไร่
การถือครองที่ดิน การออกเอกสารสิทธิให้แก่ราษฎร มีรายละเอียดดังนี้
ลักษณ์พร ชูเชิดกีรติวัฒน์
ลักษณ์พร ชูเชิดกีรติวัฒน์ (แอ้น) หรือในอดีตเป็นที่รู้จักในชื่อ แอน มาแนง, แอ้น AF8 อดีตนักร้องภายใต้สังกัดอาร์เอส และผู้เข้าประกวดจากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V12
ประวัติ
ลักษณ์พร ชูเชิดกีรติวัฒน์ หรือชื่อเดิม จันจิรา มาแนง และ นันนภัส ชูเชิดกีรติวัฒน์ ตามลำดับ (ชื่อเล่น: แอน หรือ แอ้น) เกิดเมื่อวันที่ 25 มีนาคม พ.ศ. 2534 ภูมิลำเนาเป็นคนหาดใหญ่ จังหวัดสงขลา เป็นนักร้องหญิงชาวไทยที่เป็นที่รู้จักตั้งแต่วัยเด็ก เริ่มเดินสายประกวดร้องเพลงตั้งแต่วัยเด็ก โดยเรียนร้องเพลงกับ ครูอ้วน มณีนุช เสมรสุต หลังจากนั้นได้เข้าประกวดเวทีการประกวด "KPN Junior Award Singing Contest 2000" (ปีเดียวกับ กัน-นภัทร อินทร์ใจเอื้อ และ พลอย ลิตเติ๊ลว๊อยซ์)โดยเข้ารอบ 5 คนสุดท้าย
ในปีพ.ศ. 2548 ได้ออกอัลบั้มเดี่ยวชุดที่ 2 ในชื่อ "Blue Voice" ซึ่งเป็นการนำเพลงฮิตของศิลปินอาร์เอสในอดีต มารีมาสเตอร์ใหม่ ได้แก่เพลง ไม่มีเหตุผล (เพลงเปิดตัว), ก้าวเดียว, คนใจอ่อน (อ่อนใจ) และเพลง บอกกันได้ไหม เป็นต้น
ต่อมาหลังจากหมดสัญญากับทางค่ายก็ได้ออกซิงเกิ้ลใหม่กับค่ายอินดี้ในชื่อ Draco Music เพลง "เรื่องเดิมเดิม" ในปี พ.ศ. 2550 ภายหลังได้เข้าประกวดในรายการ เดอะสตาร์ ค้นฟ้าคว้าดาว ปี 7 ผ่านเข้ารอบ 24 คนสุดท้าย ในขณะนั้นใช้ชื่อ แอ้น - นันนภัส ชูเชิดกีรติวัฒน์
ในปีพ.ศ. 2554 แอ้นได้เข้าประกวดโครงการ ทรู อะคาเดมี่ แฟนเทเชีย ในซีซั่นที่ 8 ที่ภาคกลาง คชาได้ผ่านการออดิชั่นสดจากภาคใต้ เป็นตัวแทนภาคได้รับคัดเลือกเป็นนักล่าฝัน 24 คนสุดท้าย ซึ่งแอ้นรหัสประจำตัวที่ใช้ตลอดการประกวดคือ V12 แอ้นก็ได้ฝ่าฟันและทำบททดสอบต่างๆจนได้มาเป็น นักล่าฝันตัวจริง 12 คนสุดท้าย
เส้นเมริเดียนที่ 153 องศาตะวันออก
เส้นเมริเดียน 153 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 153 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 27 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 153 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | 🇷🇺 ! scope="row" style="background:#b0e0e6;" | มหาสมุทรแปซิฟิก ! scope="row" | 🇵🇬 ! scope="row" style="background:#b0e0e6;" | ทะเลโซโลมอน ! scope="row" | 🇵🇬 ! scope="row" style="background:#b0e0e6;" | ทะเลโซโลมอน ! scope="row" | 🇵🇬 ! scope="row" style="background:#b0e0e6;" | ทะเลคอรัล ! scope="row" | 🇦🇺 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
กระทรวงกิจการภายในประเทศและการสื่อสาร
กระทรวงกิจการภายในประเทศและการสื่อสาร (Ministry of Internal Affairs and Communications; MIC) เป็นกระทรวงที่มีฐานะเป็นคณะรัฐมนตรีในรัฐบาลญี่ปุ่น ก่อน พ.ศ. 2547 ใช้ชื่อเป็น กระทรวงการบริหารงานสาธารณะ การมหาดไทย การไปรษณีย์ และโทรคมนาคม ที่ทำการตั้งอยู่ที่ 2-1-2 คาซูมิงาเซกิ เขตชิโยดะ โตเกียว ประเทศญี่ปุ่น
กระทรวงนี้มีอำนาจหน้าที่ในการตรวจตราระบบการบริหารงาน ควบคุมรัฐบาลท้องถิ่น การเลือกตั้ง การโทรคมนาคม การไปรษณีย์ และจัดทำสถิติที่เกี่ยวข้องกับงานรัฐบาล รัฐมนตรีว่าการกระทรวงกิจการภายในประเทศและการสื่อสาร จะได้รับการแต่งตั้งจากสมาชิกในคณะรัฐมนตรี
ภูมิหลัง
กระทรวงนี้ถูกจัดตั้งขึ้นในวันที่ 6 มกราคม พ.ศ. 2547 เพื่อเป็นการรวมกระทรวงมหาดไทย กระทรวงการไปรษณีย์และโทรคมนาคม และหน่วยงานการจัดการและการประสานงานเข้าด้วยกัน ซึ่งอำนาจหน้าที่บางส่วนของหน่วยงานการจัดการและการประสานงานถูกโอนไปยังสำนักงานคณะรัฐมนตรีด้วยเช่นกัน และหน้าที่เดิมของกระทรวงการไปรษณีย์และโทรคมนาคมส่วนใหญ่จะถูกโอนไปยังไปรษณีย์ญี่ปุ่น
ส่วนราชการ
ในเดือนกรกฎาคม พ.ศ. 2554 กระทรวงกิจการภายในประเทศและการสื่อสารมีส่วนราชการดังต่อไปนี้:
สังเวียนศักดิ์สิทธิ์
สังเวียนศักดิ์สิทธิ์ เป็นละครชุดทางโทรทัศน์ญี่ปุ่นแนวดรามากีฬา สร้างโดย คัน อิงูจิ และเผยแพร่ทางเน็ตฟลิกซ์เมื่อวันที่ 4 พฤษภาคม ค.ศ. 2023 ความยาวทั้งสิ้น 8 ตอน นำแสดงโดย วาตารุ อิจิโนเซะ รับบทเป็น คิโยชิ โอเซะ ชายหนุ่มโผงผางและรุนแรงที่เข้าสู่วงการซูโม่มืออาชีพเพื่อหาเงินภายใต้ชื่อบนสังเวียน ว่า เอ็นโนะ ชื่อของละครชุดเรื่องนี้ตั้งขึ้นเพื่อเป็นตัวแทนของโดเฮียว สังเวียนต่อสู้ที่นักซูโม่เดิมพันอนาคตของพวกเขาและเป็นที่ต้องห้ามแก่บุคคลภายนอก
การพัฒนา
สังเวียนศักดิ์สิทธิ์ เป็นการร่วมมือกันครั้งแรกระหว่าง คัน เองูจิ และ คานาซาวะ โทโมกิ ตั้งแต่ภาพยนตร์เรื่อง Riding Uphill ใน ค.ศ. 2018 เองูจิ ผู้กำกับ อธิบายว่าละครชุดเรื่องนี้เป็นการตีแผ่เรื่องราวของนักซูโม่วัยหนุ่มที่เต็มไปด้วยความต้องการ, อัตตา และความดื้อรั้น นักแสดงที่เล่นเป็นนักซูโม่ทุกคนผ่านการเปลี่ยนแปลงทางร่างกายภายใต้คำแนะนำของผู้เชี่ยวชาญจากฮอลลีวูด, ผู้ฝึกสอนนักกีฬาโอลิมปิก และนักโภชนาการ มากกว่า 1 ปี ก่อนการถ่ายทำจริง และผ่านการฝึกฝนซูโม่เกือบ 6 เดือน ภายใต้การกำกับดูแลของอดีตนักซูโม่ระดับจูเรียว อิชินริกิ โคจิ สังเวียนศักดิ์สิทธิ์ ยังมีอดีตนักซูโม่มืออาชีพหลายคนที่ไม่เคยผ่านการแสดงมาก่อนร่วมแสดงด้วย เค็นซูมิ ซาวาดะ (เป็นท่ีรู้จักในชื่อสังเวียน "ชิโกนะ" ว่า ชิโยโนชิน) อดีตมากูชิตะ จากสังกัดโคโกโนเอะ เป็นหนึ่งในนั้น
จามจุรี เชิดโฉม
จามจุรี เชิดโฉม (6 มิถุนายน 2511) นักแสดงและนางแบบหญิงชาวไทย มีชื่อเสียงระหว่างปี พ.ศ. 2530 - 2538
ประวัติ
จามจุรี เชิดโฉม เกิดเมื่อวันที่ 6 มิถุนายน พ.ศ. 2511 เป็นนักแสดงชาวไทย เกิดที่ อำเภอบ้านผือ จังหวัดอุดรธานี มีคุณพ่อเป็นทหารอากาศ และมีพี่สาว 1 คน เข้าสู่วงการเมื่ออายุ 18 ปี ขณะกำลังศึกษาต่อที่กรุงเทพฯ ตั้งแต่ประกวดนางสาวไทย ปี พ.ศ. 2529 แต่ไม่เข้ารอบ ประกวดนางนพมาศแดนเนรมิตร ปี พ.ศ. 2529 ได้ตำแหน่งรองอันดับ 2 และรางวัลขวัญใจช่างภาพ รวมทั้งมีงานถ่ายแบบตามนิตยสารและถ่ายโฆษณาหลายชิ้น
ในปี พ.ศ. 2530 เริ่มต้นงานแสดงครั้งแรกในภาพยนตร์เรื่อง อีกสิบวันโลกจะแตก กับบทนางเอก ต่อด้วย บ๊ายบายไทยแลนด์ แต่ไม่ได้ฉาย
ต่อมาจึงเข้าสู่วงการโทรทัศน์โดยเริ่มแสดงละครของค่ายกันตนาในเรื่องเรื่องผีกุ๊กกิ๊ก ทางช่อง 7 ร่วมกับอรพรรณ พานทอง, พรสุดา ต่ายเนาวคง และตวงสิทธิ์ เรียมจินดา จากนั้นจึงได้รับบทเด่นเป็นตัวอิจฉาเนื่องจากคุณแดง สุรางค์ เปรมปรีดิ์ประทับใจกับน้ำเสียงที่แหลมสูงของเธอจึงได้แนะนำให้มารับบทเป็น "อรวิลาศ" ในเรื่องปัญญาชนก้นครัว ซึ่งเธอแสดงเข้าคู่กับคุณดวงตา ตุงคะมณี ที่รับบทเป็นแม่ของเธอได้เป็นอย่างดี จนมีคำพูดติดหูผู้ชมว่า "คุณลูกขา" ต่อด้วยละครเรื่องตำรับรักในบท "กระเช้ารัตน์" แฟนเก่าของพระเอกที่รับบทโดยบดินทร์ ดุ๊ก ซึ่งแสดงคู่กับสิเรียม ภักดีดำรงฤทธิ์ มีผลงานแสดงละครที่เป็นที่รู้จักกันจากเรื่อง บัวแล้งน้ำ ในบทของ "มนตรา" ต่อด้วย ทายาทอสูร ฯลฯ ต่อมาจึงหันมารับบทน่าสงสารอีก 1 เรื่องสลับกับนิสา วงวัฒน์ (โจ้) ที่ไปเป็นนางอิจฉา ในละครเรื่องเพลิงพ่าย ทางช่อง 9 จนได้รับการเสนอชื่อเขาชิงรางวัลโทรทัศน์ทองคำในฐานะดาราสนับสนุนดีเด่นปี พ.ศ. 2533
แม้จะเป็นนางร้าย แต่ด้วยหน้าตาที่สะสวยระดับนางเอกทำให้ผู้คนต่างยกให้จามจุรีเป็น "นางร้ายหน้าสวย"
จามจุรีมีผลงานทางละครตามมาอีกพักใหญ่ จนกระทั่งแต่งงานและตั้งท้องในขณะที่ทำละครเรื่อง ดาวแต้มดิน ทางช่อง 7 ทำให้เธอตัดสินใจออกจากวงการไปอย่างถาวรหลังละครจบเมื่อปี พ.ศ. 2538 เพื่ออุทิศตนให้กับครอบครัว
ปัจจุบัน จามจุรี เชิดโฉม ประกอบธุรกิจส่วนตัวและรับงานบ้างในบางคราวโดยโดยเฉพาะงานการกุศล
โจ เฟแกน
โจเซฟ "โจ" เฟแกน (Joseph "Joe" Fagan 12 มีนาคม พ.ศ. 2464 – 30 มิถุนายน พ.ศ. 2544) อดีตนักฟุตบอลชาวอังกฤษและอดีตผู้จัดการทีม ลิเวอร์พูล ซึ่งสืบสานความยิ่งใหญ่ต่อจาก บิลล์ แชงคลี และ บ๊อบ เพสลีย์
ประวัติ
เฟแกนเกิดเมื่อวันที่ 12 มีนาคม พ.ศ. 2464 เป็นชาวเมืองลิเวอร์พูลโดยกำเนิดแต่ตลอดอาชีพการค้าแข้งเฟแกนในช่วงปี พ.ศ. 2480 – 2498 ไม่เคยลงเล่นให้กับทีมลิเวอร์พูลเพราะเขาไปลงเล่นกับสโมสรอื่นซึ่งสโมสรที่สร้างชื่อให้เขาที่สุดคือ แมนเชสเตอร์ซิตี ในช่วง พ.ศ. 2481 – 2494 โดยเขาสามารถพาทีมคว้าแชมป์ ฟุตบอลลีกดิวิชัน 2 (เดิม) ในฤดูกาล 2489 – 2490 และพาทีมขึ้นสู่ ฟุตบอลลีกดิวิชัน 1 (เดิม) ก่อนจะแขวนสตั๊ดเมื่อ พ.ศ. 2498 เมื่ออายุได้ 34 ปี
ลิเวอร์พูล
หลังจากเริ่มงานผู้ฝึกสอนกับทีมเล็ก ๆ 2 ทีมคือ เนลสัน และ รอชเดล เฟแกนจึงได้เข้ามาเป็นผู้ฝึกสอนทีมเยาวชนให้กับลิเวอร์พูลเมื่อ พ.ศ. 2501 ในยุคที่ ฟิล เทย์เลอร์ เป็นผู้จัดการทีมโดยเขาได้ปั้นนักเตะเยาวชนที่มีฝีเท้าดีและพรสวรรค์สูงขึ้นสู่ทีมชุดใหญ่และกลายเป็นตำนานนักเตะของลิเวอร์พูลในเวลาต่อมาอาทิ โรเจอร์ ฮันท์, เอียน คัลลาแกน และ ทอมมี สมิธ
ใน พ.ศ. 2514 หลังจากที่เป็นผู้ฝึกสอนทีมเยาวชนให้กับทีมหงส์แดงนานถึง 13 ปีเฟแกนได้เลื่อนขึ้นมาเป็นหนึ่งในทีมผู้ฝึกสอนให้กับทีมชุดใหญ่ของทีมลิเวอร์พูลในยุคที่ บิลล์ แชงคลี เป็นผู้จัดการทีมและกำลังวางรากฐานความยิ่งใหญ่ให้กับลิเวอร์พูล
ต่อมาเมื่อ พ.ศ. 2517 แชงคลีได้วางมือจากการคุมทีมโดยมี บ๊อบ เพสลีย์ ผู้ช่วยผู้จัดการทีมขึ้นมาคุมทีมแทนเฟแกนก็ยังคงเป็นผู้ฝึกสอนให้กับทีมชุดใหญ่ร่วมกับ รอนนี มอรัน ซึ่งเป็นลูกหม้อของทีมหงส์แดงตั้งแต่เป็นนักเตะ
กระทั่ง พ.ศ. 2522 เฟแกนได้ถูกเลื่อนขึ้นมาเป็นผู้ช่วยผู้จัดการทีมเป็นมือขวาของเพสลีย์เมื่อเพสลีย์ได้วางมือใน พ.ศ. 2526 โดยเฟแกนได้ขึ้นเป็นผู้จัดการทีมแทนและปีแรกของการคุมทีมเขาสามารถพาทีมหงส์แดงคว้าทริปเปิลแชมป์ได้สำเร็จคือ ฟุตบอลลีกดิวิชัน 1 (เดิม), ยูโรเปียนคัพ และ ลีกคัพ แต่ในฤดูกาลต่อมาหลังจากเกิด โศกนาฏกรรมเฮย์เซล เฟแกนก็ประกาศวางมือและมี เคนนี แดลกลีช ขึ้นคุมทีมแทนแต่เฟแกนก็ยังคงมาเยี่ยมเยือนสนามแอนฟีลด์และสนามซ้อมเมลวูดอย่างสม่ำเสมอ
เสียชีวิต
โจ เฟแกนถึงแก่กรรมเมื่อวันที่ 30 มิถุนายน พ.ศ. 2544 ด้วย โรคมะเร็ง ขณะมีอายุได้ 80 ปีโดยศพของเฟแกนได้ถูกนำไปฝังที่สุสานแอนฟีลด์ซึ่งตั้งอยู่ไม่ห่างจากสนามแอนฟีลด์
รางวัลวัฒนคุณาธร
รางวัลวัฒนคุณาธร เป็นรางวัลเกียรติยศของกระทรวงวัฒนธรรมในระดับประเทศ ที่มอบให้เพื่อยกย่องและเชิดชูเกียรติบุคคลและองค์กรที่ดำเนินงานอนุรักษ์มรดกทางศิลปวัฒนธรรมของชาติ และมีผลงานโดดเด่นในการปฏิบัติงาน ส่งเสริมงานด้านศาสนา ศิลปะ วัฒนธรรม ด้วยความเสียสละ วิริยะ อุตสาหะ มีความคิดริเริ่มสร้างสรรค์ และมีผลงานเป็นที่ประจักษ์แก่ผู้ร่วมงานและสาธารณชน ที่ก่อให้เกิดประโยชน์แก่ชุมชน สังคม และประเทศชาติ
รางวัลนี้พิจารณาโดยการกลั่นกรองจากคณะกรรมการคัดเลือกผู้ทำคุณประโยชน์ฯ ระดับจังหวัด ทั้ง 76 จังหวัด ซึ่งมีผู้ว่าราชการจังหวัดเป็นประธาน และจากหน่วยงานระดับกรม และองค์การมหาชน ในสังกัดกระทรวงวัฒนธรรม โดยผู้ผ่านการตรวจประเมินผลงานดีเด่นในระดับประเทศ จะได้รับการเสนอชื่อเข้ารับโล่รางวัล "วัฒนคุณาธร" ซึ่งถือเป็นรางวัลในระดับประเทศ โดยมีการมอบปีละไม่เกิน 170 รางวัลในแต่ละปี
ผู้ที่ได้รับการคัดเลือกเป็นผู้ทำคุณประโยชน์ต่อกระทรวงวัฒนธรรมในระดับประเทศ จะได้เข้ารับโล่เกียรติคุณ "วัฒนคุณาธร" จากรัฐมนตรีว่าการกระทรวงวัฒนธรรม เนื่องในวันคล้ายวันสถาปนากระทรวงวัฒนธรรม ในวันที่ 3 ตุลาคม ของทุก ๆ ปี ณ โรงละครแห่งชาติ กรุงเทพมหานคร
ความเป็นมาของการมอบรางวัลวัฒนคุณาธร
การคัดเลือกผู้ทำคุณประโยชน์ต่อกระทรวงวัฒนธรรม เป็นการให้ความสำคัญกับการมีส่วนร่วมของประชาชนและการบริหารราชการแบบมีส่วนร่วมตามที่บัญญัติไว้ในรัฐธรรมนูญแห่งราชอาณาจักรไทย พ.ศ. 2550 ที่ช่วยส่งเสริม สนับสนุน สืบทอดหรือสร้างสรรค์ผลงานด้านศาสนา ศิลปะและวัฒนธรรม นอกจากนี้ยังเป็นการยกย่องและเชิดชูเกียรติบุคคลหรือองค์กรที่ให้การสนับสนุนการดำเนินกิจกรรมด้านศาสนา ศิลปะ  และวัฒนธรรม  ที่เป็นประโยชน์แก่ชุมชน สังคม และประเทศชาติ  อีกทั้งเป็นการสร้างขวัญกำลังใจให้บุคคลหรือองค์กรมีความมุ่งมั่นตั้งใจร่วมกันเป็นแกนนำในการส่งเสริม  สนับสนุน  และอนุรักษ์มรดกทางศิลปวัฒนธรรมของชาติ โดยมีวัตถุประสงค์ เพื่อยกย่องเชิดชูเกียรติบุคคลและองค์กรที่ดำเนินงาน และส่งเสริมงานด้านศาสนา ศิลปะ วัฒนธรรมที่เกิดประโยชน์แก่ชุมชน สังคม และประเทศชาติ รวมทั้งเพื่อยกย่องเชิดชูเกียรติผู้ที่มีผลงานโดดเด่นในการปฏิบัติงานด้านศาสนา ศิลปะ และวัฒนธรรม ด้วยความเสียสละ วิริยะ  อุตสาหะ มีความคิดริเริ่มสร้างสรรค์ และผลงานเป็นที่ยอมรับแก่ผู้ร่วมงานและสาธารณชน เพื่อส่งเสริมและสนับสนุนบุคคล และองค์กร  ที่ดำเนินงานและส่งเสริมงานด้านศาสนา ศิลปะ และวัฒนธรรม  ให้มีขวัญ กำลังใจ และภาคภูมิใจในการปรับปรุง ต่อยอด และพัฒนามาตรฐานการดำเนินงานของตนเองและสามารถบูรณาการงานร่วมกับกระทรวงวัฒนธรรม และเพื่อประชาสัมพันธ์และเผยแพร่ผลงานของบุคคลและองค์กร ที่ดำเนินงานและส่งเสริมงานด้านศาสนา ศิลปะ วัฒนธรรม  ให้เป็นแบบอย่างที่ดีของสังคม
การพิจารณามอบรางวัลวัฒนคุณาธร
กระทรวงวัฒนธรรม โดยสำนักงานปลัดกระทรวงวัฒนธรรม จะจัดโครงการคัดเลือกผู้ทำคุณประโยชน์ต่อกระทรวงวัฒนธรรม ทุกปีงบประมาณ เพื่อนำผู้ที่ได้รับการคัดเลือกเป็นผู้ทำคุณประโยชน์ต่อกระทรวงวัฒนธรรมในระดับประเทศเข้ารับโล่เกียรติคุณ จากรัฐมนตรีว่าการกระทรวงวัฒนธรรม  เนื่องในวันคล้ายวันสถาปนากระทรวงวัฒนธรรมในทุก ๆ ปี
โดยสำนักงานวัฒนธรรมจังหวัด 76 จังหวัด เป็นผู้ดำเนินการแต่งตั้งคณะกรรมการคัดเลือกผู้ทำคุณประโยชน์ฯ ระดับจังหวัด โดยผู้ว่าราชการจังหวัดเป็นประธาน คัดเลือกผู้ควรแก่รางวัล ประเภทบุคคลและองค์กร  โดยคัดเลือกบุคคล จำนวน 3 ด้าน (ด้านศาสนา ด้านศิลปะ และด้านวัฒนธรรม) ด้านละ 1 คน และ องค์กร (ด้านส่งเสริมศาสนา ศิลปะและวัฒนธรรม) จำนวน 1 องค์กร  โดยผู้ได้รับคัดเลือกระดับจังหวัด (ส่วนภูมิภาค) จะได้รับเกียรติบัตรซึ่งลงนามโดยปลัดกระทรวงวัฒนธรรม และจะมีพิธีมอบอย่างเป็นทางการโดยผู้ว่าราชการจังหวัดแต่ละจังหวัดจะเป็นผู้มอบให้ในที่ประชุมหัวหน้าส่วนราชการ ณ จังหวัดนั้น ๆ โดยในแต่ละปีไม่เกิน 400 เกียรติบัตร ทั่วประเทศ
จากนั้น สำนักงานวัฒนธรรมจังหวัด 76 จังหวัด จัดส่งผลงานในระดับจังหวัดไปยังสำนักตรวจและประเมินผล เพื่อสำนักตรวจและประเมินผลตรวจสอบคุณสมบัติเบื้องต้นและเอกสารผลงาน เพื่อจัดทำสรุปผลงานแล้วนำเสนอคณะกรรมการคัดเลือกผู้ทำคุณประโยชน์ต่อกระทรวงวัฒนธรรม พิจารณาคัดเลือกเป็นผู้ทำคุณประโยชน์ต่อกระทรวงวัฒนธรรม ในระดับประเทศ
โดยผู้ได้รับคัดเลือกระดับประเทศเท่านั้น ที่จะได้รับโล่เชิดชูเกียรติ "วัฒนคุณาธร" จากรัฐมนตรีว่าการกระทรวงวัฒนธรรม ในวันคล้ายวันสถาปนากระทรวงวัฒนธรรม (3 ตุลาคม หรือวันตามที่กระทรวงวัฒนธรรมกำหนด) โดยในแต่ละปีมีผู้ได้รับไม่เกิน 170 โล่รางวัล (แบ่งเป็นประเภทบุคคล 84 คน และองค์กร 86 องค์กร)
ประเภทของการคัดเลือกผู้สมควรได้รับรางวัลวัฒนคุณาธร
ผู้ทำคุณประโยชน์ต่อกระทรวงวัฒนธรรม ในแต่ละปี ประกอบด้วยประเภทบุคคล 84 คน และองค์กร 86 องค์กร แบ่งเป็น 2 ประเภทหลัก คือ ประเภทบุคคล แบ่งเป็น 3 ด้าน คือ ด้านศาสนา ด้านศิลปะ และด้านวัฒนธรรม รวมทั้งประเภทองค์กร  ด้านส่งเสริมศาสนา ศิลปะและวัฒนธรรม  จากทั้งส่วนภูมิภาค และหน่วยงานระดับกรม โดยประกอบไปด้วยผู้ทำคุณประโยชน์ต่อกระทรวงวัฒนธรรมด้านศาสนา, ศิลปะ และวัฒนธรรม ดังนี้
ไตลังเจีย
ไตลังเจีย (Tailândia) เป็นเมืองและเทศบาลแห่งหนึ่งในรัฐปารา ทางตอนเหนือของประเทศบราซิล   ตั้งอยู่ห่างจากเบเล็ง เมืองหลวงของรัฐไปทางทิศใต้ประมาณ 260 กิโลเมตร จากการแบ่งภูมิภาคของสถาบันภูมิศาสตร์และสถิติศาสตร์บราซิล ไตลังเจียถือเป็นส่วนหนึ่งของเขตพื้นที่ระดับกลางนอร์แดสชีปาราเองซี (Mesorregião do Nordeste Paraense) และเป็นส่วนหนึ่งของเขตพื้นที่ระดับย่อยโตแม-อาซู (Microrregião de Tomé-açu) ทิศเหนือติดต่อกับเขตเทศบาลเมืองอาการา ทิศตะวันออกติดต่อกับเขตเทศบาลเมืองโตแม-อาซู ทิศใต้ติดต่อกับเขตเทศบาลเมืองอีปีชูนาดูปารา และทิศตะวันตกติดต่อกับเขตเทศบาลเมืองโมฌู
เมืองไตลังเจียได้รับการจัดตั้งขึ้นใน พ.ศ. 2532 โดยนำชื่อเรียกประเทศไทยในภาษาโปรตุเกส (ภาษาราชการของประเทศ) มาตั้งเป็นชื่อเมือง เทศบาลมีพื้นที่การบริหารทั้งหมด 4,430.222 ตารางกิโลเมตร และมีจำนวนประชากรในความดูแล 79,297 คน (ณ พ.ศ. 2553) ตัวเมืองตั้งอยู่บริเวณชายขอบด้านทิศตะวันออกของป่าดิบชื้นแอมะซอน มีสภาพภูมิอากาศคล้ายคลึงกับประเทศไทย กิจกรรมทางเศรษฐกิจที่สำคัญของเมืองนี้ได้แก่ อุตสาหกรรมป่าไม้ รวมทั้งการปลูกข้าว ถั่ว และถั่วเหลือง
สมเด็จพระราชาธิบดีฮัจญี อาห์หมัด ชาห์
สมเด็จพระราชาธิบดีสุลต่านฮัจญี อาห์หมัด ชาห์ (24 ตุลาคม พ.ศ. 2473 - 22 พฤษภาคม พ.ศ. 2562) ทรงเป็นสุลต่านแห่งรัฐปะหัง เสด็จพระราชสมภพเมื่อวันที่ 24 ตุลาคม พ.ศ. 2473 จนกระทั้งทรงสละราชสมบัติเมื่อวันที่ 11 มกราคม พ.ศ. 2562 หลังจากนั้นจึงได้เปลี่ยนพระราชอิสริยศเป็นสมเด็จพระราชบิดา
ชีวประวัติ
สุลต่านฮัจญี อาห์หมัด ชาห์ เสด็จพระราชสมภพเมื่อวันที่ 24 ตุลาคม พ.ศ. 2473 เวลา 12.00 น. ณ พระราชวังอิสตานา อาบู บาร์กา เมืองเปอกัน รัฐปะหัง ในรัชสมัยสุลต่าน Abdullah al-Mu’tassim Billah Shah สุลต่านแห่งรัฐปะหังองค์ที่ 3 พระองค์ได้รับการศึกษาขั้นต้นที่โรงเรียนภาษามลายูในเมืองเปอกัน และวิทยาลัยกัวลากังซาร์มาเลย์ พระองค์ยังทรงศึกษาพื้นฐานของศาสนาอิสลามที่อัล-ลักฮะห์ วัดดิน อัล-สุลต่าน อาบู บาการ์ เลคเชอร์ สนามโปโล เมืองเปอกัน อย่างไรก็ตามการเรียนของพระองค์ถูกขัดจังหวะเนื่องจากเกิดเหตุสงครามโลกครั้งที่สอง สุลต่านฮัจญี อาห์หมัด ชาห์ยังได้เรียนภาษาญี่ปุ่นในช่วงที่ญี่ญี่ปุ่นยึดครองสหพันธรัฐมาลายา
ในปี พ.ศ. 2487 เมื่อมีพระชนมายุได้ 14 พรรษา สุลต่านฮัจญี อาห์หมัด ชาห์ได้รับแต่งตั้งให้เป็นมกุฎราชกุมาร (เติงกู มะโกตา) แห่งปะหัง เมื่อสงครามสิ้นสุดลง พระองค์ทรงศึกษาต่อที่โรงเรียนคลิฟฟอร์ด กัวลาลิปิส และอาศัยในหอพักของโรงเรียน จากนั้นทรงศึกษาต่อที่วิทยาลัยมลายู
ในปี 1948 สุลต่านฮัจญี อาห์หมัด ชาห์ ทรงศึกษาต่อในสาขารัฐประศาสนศาสตร์ที่ วิทยาลัยวูสเตอร์ใน มหาวิทยาลัยออกซฟอร์ด นอกจากนี้พระองค์ยังทรงศึกษาต่อที่ มหาวิทยาลัยเอ็กซิเตอร์ เมืองเอ็กซิเตอร์ มณฑลเดวอน หลักสูตรการบริหารท้องถิ่น ในขณะที่เรียนหลักสูตรนี้พระองค์ทรงฝึกงานที่สภาเขตเทศบาลในเมือง Sidmouth เป็นเวลาสามปี
สุลต่านฮัจญี อาหมัด ชาห์ เมื่อทรงมีพระชนมายุ 35 พรรษา ทรงดำรงตำแหน่งหัวหน้ากองพันทหารราบกองทัพสหพันธรัฐที่ค่ายบาตู 5 เมืองเมนตากับทรงบำเพ็ญประโยชน์แก่ทหารและประชาชนทั่วไป ทำให้พระองค์เป็นที่ชื่นชมของพสกนิกรว่าพระองค์เป็นเจ้าชายที่ห่วงใยพสกนิกรมาก
งานอดิเรก
สุลต่านฮัจญี อาห์หมัด ชาห์ ยังชอบกิจกรรมกลางแจ้งโดยเฉพาะกีฬาและเชี่ยวชาญในด้านนั้นมาก พระองค์ทรงเป็นที่รู้จักในฐานะนักโปโลทั้งในและต่างประเทศ
มกุฎราชกุมาร
ในรัชสมัยของพระองค์ สุลต่าน อาห์หมัด ชาห์อยู่ในลำดับที่สองในการสืบราชสันตติวงศ์แห่งปะหัง ต่อจากพระราชบิดาของพระองค์ เมื่อพระอัยกาสวรรคตในปี พ.ศ. 2475 และได้รับการสืบทอดจากพระราชบิดา จึงได้เป็นรัชทายาทในการสืบราชสันตติวงศ์ ในปี พ.ศ. 2487 เมื่อมีพระชนมายุได้ 14 พรรษา สุลต่านฮัจญี อาห์หมัด ชาห์ ได้รับแต่งตั้งให้เป็นมกุฎราชกุมาร (เติงกู มะโกตา) แห่งปะหัง การศึกษาของพระองค์ถูกขัดจังหวะเนื่องจากสงครามโลกครั้งที่สอง แต่พระองค์ยังทรงใช้โอกาสนี้ในการเรียนภาษาญี่ปุ่นในช่วงที่ญี่ปุ่นยึดครองมาลายา
ในปีพ.ศ. 2508 พระองค์ทรงได้รับแต่งตั้งให้เป็นผู้สำเร็จราชการแทนพระองค์เมื่อพระราชบิดาเสด็จไปต่างประเทศเป็นเวลาสองเดือน
สุลต่านแห่งปะหัง
สุลต่าน อาห์หมัด ชาห์ได้รับการสถาปนาเป็นสุลต่านแห่งรัฐปะหัง องค์ที่ 5 เมื่อวันที่ 7 พฤษภาคม พ.ศ. 2517 หลังจากการสวรรคตของพระราชบิดา สุลต่านอะบู บาการ์แห่งปะหัง และได้รับสถาปนาเมื่อวันที่ 8 พฤษภาคม พ.ศ. 2518
ยังดีเปอร์ตวนอากง
สุลต่าน อาห์หมัด ชาห์ได้รับการแต่งตั้งจากสภาผู้ปกครองมาเลย์ให้เป็นยังดีเปอร์ตวนอากงองค์ที่ 7 แห่งมาเลเซีย แทนสมเด็จพระราชาธิบดียะห์ยา เปตรา ซึ่งสวรรคตเมื่อวันที่ 25 เมษายน พ.ศ. 2522
ชีวิตส่วนพระองค์
สุลต่าน ฮัจญี อาห์หมัด ชาห์ อภิเษกสมรสกับ เติงกู ฮัจจะฮ์ อัฟซัน เมื่อวันที่ 22 เมษายน พ.ศ. 2497 มีพระราชบุตร 7 พระองค์ แบ่งเป็น พระราชโอรส 2 พระองค์และพระราชธิดา 5 พระองค์ หลังจากการสวรรคตของเติงกู ฮัจจะฮ์ อัฟซัน เมื่อวันที่ 29 มิถุนายน พ.ศ. 2531 สุลต่าน Haji Ahmad Shah ได้อภิเษกสมรสกับ ซุลตานะฮ์ กัลซม เมื่อวันที่ 14 มีนาคม พ.ศ. 2534 มีพระราชโอรส 1 พระองค์
สุลต่าน ฮัจญี อาห์หมัด ชาห์ ทรงดำรงตำแหน่งประธานคณะกรรมการขอ มหาวิทยาลัยอิสลามนานาชาติมาเลเซีย (International Islamic University of Malaysia) ตั้งแต่เดือนกุมภาพันธ์ พ.ศ. 2526
สละราชสมบัติ
เมื่อวันที่ 11 มกราคม 2019 พระองค์ทรงสละราชสมบัติให้ มกุฎราชกุมารแห่งรัฐปะหัง (ต่อมาคือสมเด็จพระราชาธิบดีอับดุลละฮ์ ชะฮ์ ) พระราชโอรสได้รับการแต่งตั้งเป็นสุลต่านองค์ที่ 6 แห่งรัฐปะหัง แล้วทรงได้รับการถวายพระนามว่าสมเด็จพระราชบิดา
พระองค์ได้ทรงมอบราชบัลลังก์แก่ สมเด็จพระราชาธิบดีอับดุลละฮ์ ชะฮ์ หลังจากทรงปกครองรัฐมาเกือบ 45 ปี เพื่อให้พระองค์มีสิทธิ์ขึ้นเป็นยังดีเปอร์ตวนอากง หลังจากการสละราชสมบัติของสมเด็จพระราชาธิบดีมูฮัมมัดที่ 5 แห่งกลันตัน
การสวรรคต
เมื่อวันที่ 22 พฤษภาคม พ.ศ. 2562 พระราชวังอิสตานา รัฐปะหัง มีแถลงการว่า สุลต่านเสด็จสวรรคตในเวลา 08.50 น. ที่ สถาบันหัวใจแห่งชาติ กรุงกัวลาลัมเปอร์ ประเทศมาเลเซีย หลังจากทรงพระประชวรมาเป็นระยะเวลานาน สมเด็จพระราชาธิบดีฮัจญี อาห์หมัด ชาห์ ถูกฝังไว้ข้างหลุมฝังพระบรมศพของสมเด็จพระอัครมเหสี เติงกู ฮัจจะฮ์ อัฟซัน ที่สุสานหลวงปะหัง มัสยิดอับดุลละฮ์ ในเมืองเปอกัน รัฐปะหัง
ฟิล ลอร์ด และ คริสโตเฟอร์ มิลเลอร์
ฟิลิป แอนเดอร์สัน ลอร์ด (Philip Anderson Lord; เกิด 12 กรกฎาคม ค.ศ. 1975) และ คริสโตเฟอร์ โรเบิร์ต มิลเลอร์ (Christopher Robert Miller; เกิด 23 กันยายน ค.ศ. 1975) เป็นคู่หูสร้างภาพยนตร์ชาวอเมริกัน พวกเขามีผลงานที่ทั้งกำกับและเขียนบทภาพยนตร์แอนิเมชั่นเรื่อง มหัศจรรย์ลูกชิ้นตกทะลุมิติ (2009) และ เดอะ เลโก้ มูฟวี่ (2014) พร้อมกำกับภาพยนตร์คอมเมดี้คนแสดงเรื่อง 21 จัมป์ สตรีท: สายลับร้ายไฮสคูล (2012) และภาคต่อในชื่อ 22 จัมป์ สตรีท: สายลับร้ายมหา’ลัย (2014) ลอร์ดและมิลเลอร์ยังได้รับ รางวัลออสการ์ สาขาภาพยนตร์แอนิเมชั่นยอดเยี่ยม ในฐานะผู้อำนวยการสร้างภาพยนตร์แอนิเมชั่นเรื่อง สไปเดอร์-แมน: ผงาดสู่จักรวาล-แมงมุม (2018) ซึ่งเขียนบทโดยลอร์ด และ ร่วมอำนวยการสร้างละครโทรทัศน์เรื่อง เดอะ ลาสต์ แมน ออน เอิร์ธ (2015–2018) ออกอากาศทางช่องฟ็อกซ์ และ ยูนิคิตตี้! (2017–2020) ออกอากาศทางช่องการ์ตูนเน็ตเวิร์ค
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ ฟิล ลอร์ด และ คริสโตเฟอร์ มิลเลอร์ 0–59% คำวิจารณ์ที่นักวิจารณ์ไม่ชอบ 16px 60–100%% คำวิจารณ์ที่นักวิจารณ์ชอบ สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก $ ดอลลาร์สหรัฐ
อำเภอบางใหญ่
บางใหญ่ เป็นอำเภอหนึ่งของจังหวัดนนทบุรี มีประชากรค่อนข้างมาก แต่เดิมตั้งอยู่บริเวณที่คลองสามสายมาบรรจบกันได้แก่ ปลายคลองอ้อมนนท์ สุดคลองบางกอกน้อย และต้นคลองบางใหญ่ แต่ปัจจุบันตัวอำเภอได้ย้ายมาอยู่ในหมู่บ้านบางใหญ่ซิตี้ ซึ่งได้รับความเจริญอย่างรวดเร็วจากการก่อสร้างถนนกาญจนาภิเษกและถนนรัตนาธิเบศร์ มีบริการที่ทันสมัย เช่น โรงพยาบาล ห้างสรรพสินค้า ตลาดกลางของจังหวัด หน่วยงานราชการ หมู่บ้านจัดสรรที่เกิดใหม่ ดังนั้น พื้นที่การเกษตรอาจไม่พบเห็นในเขตเมืองแล้ว โดยส่วนหนึ่งของเขตเมืองบางใหญ่อยู่ในพื้นที่ของอำเภอบางบัวทอง
ที่ตั้งและอาณาเขต
อำเภอบางใหญ่ตั้งอยู่ทางทิศตะวันตกค่อนไปทางใต้ของจังหวัด ห่างจากตัวจังหวัดนนทบุรี 8.11 กิโลเมตร มีอาณาเขตติดต่อดังนี้
ประวัติศาสตร์
ท้องที่ที่เป็นอำเภอบางใหญ่ทุกวันนี้เดิมอยู่ในเขตการปกครองของอำเภอบางใหญ่ (บางกรวย) และอำเภอบางบัวทองซึ่งมีพื้นที่กว้างขวางมาก ใน พ.ศ. 2460 ทางราชการจึงได้พิจารณาแบ่งตำบลบางใหญ่และบางม่วงจากอำเภอบางใหญ่ (บางกรวย) และแบ่งตำบลบางแม่นาง เสาธงหิน และบ้านใหม่จากอำเภอบางบัวทองมาจัดตั้งเป็น กิ่งอำเภอบางแม่นาง เพื่อความสะดวกในการปกครอง ในช่วงแรกตั้งที่ว่าการกิ่งอำเภออยู่บริเวณวัดส้มเกลี้ยง หมู่ที่ 2 ตำบลบางแม่นาง
ในวันที่ 1 เมษายน พ.ศ. 2464 กิ่งอำเภอบางแม่นางได้รับโอนตำบลบางเลนจากอำเภอนนทบุรีมาอยู่ในการปกครอง และยกฐานะขึ้นเป็น อำเภอบางแม่นาง ตามประกาศกระทรวงนครบาล ต่อมาใน พ.ศ. 2466 ได้ย้ายที่ว่าการอำเภอมาตั้งในท้องที่หมู่ที่ 2 ตำบลบางม่วง บริเวณปากคลองบางใหญ่แยกคลองอ้อมนนท์และคลองบางกอกน้อย ประชาชนจึงนิยมเรียกอำเภอนี้ว่า "บางใหญ่" ตามไปด้วย จนกระทั่งในวันที่ 19 ตุลาคม พ.ศ. 2473 กระทรวงมหาดไทยได้ประกาศเปลี่ยนชื่ออำเภอบางแม่นางเป็น อำเภอบางใหญ่ ตามความคุ้นเคยของประชาชน ส่วนอำเภอบางใหญ่ (เดิม) นั้นเปลี่ยนชื่อเป็น "อำเภอบางกรวย" แทน เพื่อไม่ให้ซ้ำซ้อนกัน
ครั้นใน พ.ศ. 2486 ประเทศไทยประสบปัญหาเศรษฐกิจตกต่ำอย่างหนักเพราะได้รับผลกระทบจากสงครามโลกครั้งที่ 2 จังหวัดนนทบุรีถูกยุบลงเพื่อเป็นการประหยัดงบประมาณราชการ อำเภอบางใหญ่ถูกโอนไปขึ้นกับจังหวัดธนบุรีพร้อมกับอำเภอบางบัวทองและอำเภอบางกรวย จนกระทั่งใน พ.ศ. 2489 ได้มีการจัดตั้งจังหวัดนนทบุรีขึ้นมาอีกครั้ง อำเภอบางใหญ่จึงกลับมาอยู่ในการปกครองของทางจังหวัดจนถึงปัจจุบัน
ต่อมาใน พ.ศ. 2532 อำเภอบางใหญ่พร้อมทั้งส่วนราชการอื่น ๆ ได้ย้ายที่ทำการไปตั้งในหมู่บ้านบางใหญ่ซิตี้ ใกล้จุดตัดระหว่างถนนรัตนาธิเบศร์กับถนนตลิ่งชัน-สุพรรณบุรี เนื่องจากได้รับบริจาคที่ดินให้สร้างศูนย์ราชการขึ้น นับแต่นั้นมา การเป็นที่ตั้งหน่วยงานการบริหารราชการ ประกอบกับการโฆษณาของหมู่บ้านจัดสรรแห่งนั้นทำให้บางใหญ่ซิตี้กลายเป็นชุมชนบางใหญ่และย่านบางใหญ่ในความรับรู้ของคนทั่วไป ส่วนตัวอำเภอบางใหญ่เดิมนั้นปัจจุบันมักถูกเรียกว่า "บางใหญ่เก่า" และอยู่ในเขตเทศบาลตำบลบางม่วง
การปกครองส่วนท้องถิ่น
ท้องที่อำเภอบางใหญ่ประกอบด้วยองค์กรปกครองส่วนท้องถิ่น 8 แห่ง ได้แก่
การคมนาคม
ถนนสายสำคัญของอำเภอบางใหญ่ ได้แก่
ดราก้อนบอล (ภาพยนตร์ชุดทางโทรทัศน์)
การผจญภัยไม่สิ้นสุด / คณะเดินทางของบูลม่า - Emperor Pilaf saga
เด็กๆเดินทางมาสักพักก็แวะพักค้างแรมกัน โกคูรู้สึกคิดถึงท่านปู่จึงขึ้นมานอนหนุนตักบูลม่า บูลม่านอนอ้าซ่าโกคูสังเกตว่ากางเกงในบูลม่าเรียบผิดปกติจึงถอดดูก็พบว่าบูลม่าไม่มีลูกป๋องแป๋งเหมือนเขาก็ตกใจมาก
ต่อมาก็ได้พบกับเต่ายักษ์หลงมา โกคูตกลงจะช่วยพาเต่ากลับบ้าน เพื่อเป็นการตอบแทน เต่ายักษ์ได้พาเซียนเต่ามาพบกับเด็กทั้งสอง และได้มอบเมฆสีทองให้แก่โกคู และบูลม่าก็เห็นสร้อยที่เซียนเต่าห้อยคอคือลูกแก้ววิเศษก็ขอบ้าง แต่เซียนเต่าขอข้อแลกเปลี่ยนคือขอดูกางเกงในหน่อย บูลม่าคิดว่าไม่มีอะไรเสียหายจึงเปิดกางเกงในให้ดู แต่โกคูได้ถอดกางเกงในเธอออกไปแล้ว เซียนเต่าจึงโชคดีได้เห็นของเด็กทำให้อายุยืนขึ้นไปอีก
ต่อมาได้พบกับหมู่บ้านร้างที่ถูก อูลอน ปีศาจจำแลงที่คอยลักตัวเด็กสาวในหมู่บ้านไปหลายคนแล้ว บูลม่าอาสาจะปราบปีศาจให้โดยแลกกับลูกแก้ววิเศษ โกคูได้สู้กับอุลอนสุดท้ายอุลอนก็ยอมแพ้เพราะสู้กำลังของโกคูไม่ไหว บูลม่าต้องการจะใช้ประโยชน์จากวิชาแปลงกายของอุลอนเลยบังคับให้อุลอนเดินทางมาด้วยกัน
ต่อมาได้พบกับ หยำฉา หมาป่าทะเลทราย และคู่หูปูอัล ที่คอยปล้นผู้เดินทางมาช้านาน โกคูได้ต่อสู้กับหยำฉาสุดท้ายหยำฉาพ่ายให้พละกำลังของโกคู จึงต้องยอมคอยสะกดรอยอยู่ห่างๆเพื่อหาโอกาสแย่งชิงดราก้อนบอลมา
เดินทางต่อมาอีกก็ได้พบกับงิวมาโอ ราชาปีศาจที่คร่าชีวิตคนที่เข้าใกล้ภูเขากระทะมาช้านาน เมื่อเขาเห็นเมฆสีทองก็ทราบว่าเป็นของอาจารย์มุเท็น หรือเซียนเต่า อาจารย์ของเขา และเมื่อได้เห็นกระบองวิเศษก็ได้ทราบว่าโกคูเป็นหลานของศิษย์พี่โกฮังของเขา เขาจึงยอมมอบลูกแก้ววิเศษให้ แต่โกคูต้องไปยืมพัดวิเศษจากเซียนเต่ามาดับไฟที่ภูเขากระทะให้ก่อน และระหว่างทางให้แวะรับ จีจี้ ลูกสาวของเขากลับมาด้วย
เมื่อโกคูได้พบกับจีจี้ก็ได้บอกว่าพ่อให้มารับ และจีจี้ก็ได้ดึงหางโกคูปีนขึ้นเมฆ ทำให้โกคูเกิดอาการอ่อนแรง หยำฉาซึ่งซุ่มดูอยู่จึงได้ทราบว่า โกคูมีจุดอ่อนอยู่ที่หาง โกคูต้องการทราบว่าจีจี้เป็นผู้หญิงหรือผู้ชาย เขาจึงได้ทำ ปั๊บๆกับเธอ จีจี้เป็นเด็กแก่แดดพอโดนโกคูทำ ปั๊บๆ ก็คิดว่าพ่อส่งเจ้าบ่าวมารับ จึงได้ถามโกคู่ว่าจะมารับฉันไปเป็นเจ้าสาวหรือ โกคูคิดว่าการแต่งงานคือของกินจึงรับปากไป
เมื่อเดินทางมาถึงบ้านเต่า แต่ปรากฏว่าพัดวิเศษได้พังไปแล้ว เซียนเต่าจึงอาสาจะมาดับไฟให้ด้วยตัวเอง เมื่อมาถึงเขากระทะ เซียนเต่าได้ต่อว่างิวมาโอที่ฆ่าคนมามากมาย งิวมาโอรับปากว่าจะไม่ทำชั่วอีก เซียนเต่าจึงใช้พลังคลื่นเต่าขั้นสูงสุดดับไฟทั้งภูเขาลงได้ แต่ปราสาทของงิวมาโอก็ถูกแรงของพลังคลื่นเต่าพังราบไปเช่นกัน แต่บูลม่าก็หาลูกแก้ววิเศษจนเจอ โกคูซุกซนทดลองทำท่าเลียนแบบเซียนเต่าและสามารถปล่อยพลังคลื่นเต่าได้ เซียนเต่าจึงได้ทราบว่าเป็นหลานของจอมยุทธโกฮัง ลูกศิษย์อันดับหนึ่งผู้วายชนม์ ปู่โกฮังได้ถ่ายทอดวิชาพื้นฐานสำนักเต่าให้โกคูจึงสามารถปล่อยพลังคลื่นเต่าได้ จึงรับปากว่า ถ้ารวมดราก้อนบอลเสร็จแล้วจะสอนวิชาให้ จากนั้นทุกคนก็เดินทางหาดราก้อนบอลต่อ จีจี้ก็เฝ้ารอโกคูมารับไปเป็นเจ้าสาวทุกวันนับจากนั้น
ต่อมาคณะเดินทางได้ถูกโจมตีจาก ไมและชู สมุนของจักรพรรดิพิราฟ หยำฉาเห็นท่าไม่ดี จึงเปิดเผยตัวเข้าช่วยเหลือ ทั้งหมดติดตามมาจนถึงปราสาทของจักรพรรดิ์ และติดกับถูกขังในคุกอย่างง่ายดาย พิราฟได้ทำพิธีเชิญเทพมังกรออกมา โกคูหมดแรงเพราะหิวข้าว ปล่อยพลังคลื่นเต่าทำคุกเป็นรูนิดเดียว อุลอนได้แปลงเป็นค้างคาว หนีออกจากคุกไปชิงขอพรตัดหน้าโดยอุลอนได้ขอกางเกงในผู้หญิงตัวน้อย ทำให้พิราฟโกรธมาก และคิดจะให้ทั้งหมดตายอย่างทรมานในคุกกระจกกลางทะเลทราย
ต่อมาพระจันทร์ขึ้น โกคูบอกว่า ท่านปูถูกสัตว์ยักษ์ที่มาพร้อมกับจันทร์เต็มดวงทำร้ายจนตาย พวกบูลม่าจึงทราบว่าโกคูก็คือสัตว์ยักษ์นั้นจึงห้ามไม่ให้ดูดวงจันทร์แต่โกคูเผลอดูและกลายร่างเป็นลิงยักษ์พังทำลายปราสาทของจักรพรรดิ์ชั่วจนราบ แต่ก็โจมตีพวกบูลม่าอย่างบ้าคลั่งด้วย (จำใครไม่ได้) หยำฉาจำได้ว่าโกคูมีจุดอ่อนที่หาง จึงให้ปูอัลแปลงเป็นกรรไกยักษ์ตัดหางโงกุนจนลิงยักษ์กลับคืนร่างเดิมล่อนจ้อน
ฝึกวิชากับเซียนเต่า / สู่ความเป็นหนึ่งในใต้หล้า - Tournament saga
โกคูได้ไปฝึกวิชากับเซียนเต่า แต่การที่จะฝากตัวเป็นลูกศิษย์ไม่ใช่เรื่องง่ายๆ คือจะต้องไปหาสาวสวยมาพบกับอาจารย์ก่อน แต่โกคูไม่รู้ประสาว่าอะไรคือสาวสวยดันไปเอาธิดาช้างกับนางเงือกมา พอดีมีเพื่อนใหม่ (คู่แข่ง) คุริลิน เณรน้อยจากวัดเส้าหลินมาฝากตัวเป็นศิษย์ด้วยเลยได้ รันจิ สาวน้อยทีถูกตำรวจล่าตัวอยู่เซียนเต่าจึงชวนมาอยู่ด้วยกัน รันจิก็ตกลงเพราะจำความไม่ได้ จากนั้นเธอจามแล้วกลายเป็นนางโจร ทุกคนจึงเข้าใจว่าทำไมเธอถึงถูกตำรวจตามล่า
เพื่อฝึกวิชาให้เด็กทั้ง 2 เซียนเต่าจึงย้ายที่อยู่ไปแผ่นดินใหญ่ การฝึกเน้นพละกำลังของร่างกาย โดยให้ใส่กระดองเต่ายักษ์หนักอึ้งไว้ แล้วให้ทำงานเช่นส่งนม ก่อสร้าง ทำนา โดยไม่ได้สอนวิชายุทธให้กับเด็กๆเลย เมื่อถึงการประลอง ศึกชิงเจ้ายุทธ อาจารย์ก็พาทั้ง 2 คนเข้าร่วมประลอง เมื่อทั้งสองถอดกระดองเต่าออกจึงได้ทราบว่าตัวเองมีพลังเหนือมนุษย์ จากผลของการฝึกอันหนักหนาแสนสาหัส ที่งานประลองโกคูได้พบกับหมาป่าหยำฉา และเพื่อนๆอีกครั้ง ทั้งหมดได้ผ่านเข้ารอบ 8 คน
คู่ที่ 2 หยำฉา ปะทะแจ๊คกี้ชุน (เซียนเต่าปลอมตัวมา) หยำฉาแม้จะแกร่งแต่ต้องมาพ่ายไปอย่างง่ายดาย คู่ที่ 3 นามุปะทะรันฟาน สาวสวยที่ใช้เสน่ห์หลอกทำร้ายนักสู้มามากมาย แต่นามุแบกรับความหวังของหมู่บ้านไว้จึงไม่วอกแวก สาวสวยเลยถูกฟาดจนแพ้ไป
คู่ที่ 4 โกคู ปะทะมังกรกิรันที่มีพลังต่อสู้สูงที่สุด ปล่อยแสงและบินได้ พ่นน้ำลายเหนียวได้ โกคูกำลังพ่ายแพ้และแล้วหางที่ถูกตัดก็งอกออกมาอีกครั้ง ทีนี้โกคูคึกมาก แสดงพลังทำลายกำแพง มังกรกิรันเห็นถึงกับยกธงขาวยอมแพ้ไป
รอบรองคู่ที่ 1 คุริริน ปะทะแจ๊คกี้ชุน อาจารย์มีความมั่นใจว่าศิษย์ทั้งสองต้องชนะการประลองแน่นอน จึงไม่ต้องการให้ทั้งคู่เหลิงและไม่ยอมฝึกฝนต่อไป จึงปลอมตัวมาลงแข่งด้วย แต่คุริรินมีไหวพริบและมีพื้นฐานจากเส้าหลิน จึงยากที่จะเอาชนะได้ถึงกับทำให้ท่านต้องเอาจริง รอบรองคู่ที่ 2 โกคู ปะทะนามุ ถึงโกคูจะแกร่งแต่เจอกับนามุซึ่งเป็นผู้ใหญ่กว่าจะชนะได้ก็หอบเหมือนกัน
ตามหาดราก้อนบอลอีกครั้ง / กองทัพโบวแดงถล่มโลก - Red Ribbon Army saga
ขณะที่โกคูตามหาดราก้อนบอลสี่ดาวที่เป็นของดูต่างหน้าแทนคุณปู่ ก็ได้มาปะทะกับกองทัพโบวแดงที่ชั่วร้ายที่ต้องการจะรวบรวมดราก้อนบอลเช่นกัน ขณะต่อสู้แย่งชิงดราก้อนบอล นายพลซิลเวอร์ ได้ทำลายเมฆสีทองด้วยบาซูก้า โกคูเสียใจมากและอัดซิลเวอร์จนสลบ เมื่อตรวจค้นในฐานได้พบกับเครื่องบินและหุ่นยนต์ เขาจึงให้หุ่นยนต์ช่วยขับเครื่องบินพาไปหาดราก้อนบอลลูกต่อไปที่อยู่ทางเหนือ
เมื่อมาถึงทางเหนือเครื่องบินของโกคูถูกน้ำแข็งเกาะและตกลง สาวน้อยสโนว์ได้ช่วยเขาไว้ และหมู่บ้านของสโนว์ได้ถูกกองทัพโบวแดงรุกราน โกคูจึงอาสาปราบกองทัพโบวแดงให้เพื่อเป็นการตอบแทนที่สโนวช่วยเขาไว้ โกคูบุกเดี่ยวขึ้นหอคอยพลังฐานทัพของนายพลไวท์ โดยแต่ละชั้นจะมีบอสเฝ้าอยู่ ชั้นที่ 2 เป็นพวกนายสิบ ก็โดนโกคูเตะกระจัดกระจายตามระเบียบ ชั้น 3 คือเป็นไซบอร์คที่แข็งแกร่งมาก ขนาดโดนพลังคลื่นเต่าหัวหลุดไปแล้วก็ยังไม่ตาย แต่แบ็ตเตอรี่ดันมาหมดกลางคัน
ชั้น 4 คือนินจาติ๊งต๊องมุราซากิที่เหมือนจะเก่งแต่เป็นได้แค่กระสอบทรายให้คนอ่านฮาเล่น และบอสลึกลับของชั้น 4 คือมนุษย์ดัดแปลงหมายเลข 8 ผู้ซึ่งมีพลังมหาศาลแต่ดันจิตใจดี เขาขัดคำสั่งนินจาเพราะไม่อยากทำชั่วจึงถูกทำร้าย โกคูโมโหจึงเตะนินจาชั่วกระเด็นออกนอกหอคอยไปไกล ชั่น 5 บนสุดคือฐานทัพของนายพลไวท์ และบอสลึกลับของชั้นนี้คือสัตว์ทดลองบูยอง ที่ผิวหนังทนทานกับพลังทั้งปวง โกคูทำลายผนังให้ลมหนาวพัดเข้ามาทำให้ผิวหนังของบูยองแข็งเป็นน้ำแข็งจากนั้นก็เพล้ง แตกกระจาย โกคูบุกถึงตัวนายพลไวท์แต่ทำอะไรไม่ได้ เพราะหัวหน้าหมูบ้านถูกจับไว้เป็นตัวประกัน โกคูถูกยิงด้วยปืนแม็กนั่มจนหมอบ หมายเลข 8 โมโหที่โกคูถูกทำร้ายจึงแสดงพลังที่แท้ทรูออกมาอัดนายพลไวท์จะกระเด็นทะลุหอคอยไปไกลแสนไกล หอคอยพลังอันชั่วร้ายถูกทำลายแล้ว โกคูช่วยหัวหน้าหมู่บ้านออกมาได้ แต่หาดราก้อนบอลไม่เจอเนื่องจากเรด้าดราก้อนได้พังจากการต่อสู้ แต่หมายเลข 8 เป็นคนเก็บดราก้อนบอลเอาไว้เองเพราะไม่ชอบที่กองทัพโบวแดงรุกรานชาวบ้าน หมายเลข 8 จึงมอบดราก้อนบอลให้โกคูและซ่อมดราก้อนเรด้าให้ แต่เทคโนโลยีของบูลม่าสูงกว่าเรดริบบ้อนทำให้หมายเลข 8 ซ่อมไม่ได้ โกคูจึงออกเดินทางไปหาบูลม่าที่เมืองทางตะวันตก
เมื่อโงกุนมาถึงบ้านของบูลม่าก็พอดีกับบูลม่ากำลังเซ็งสุดๆที่ทะเลาะกับหยำฉา เธอจึงตัดสินใจออกเดินทางไปหาดราก้อนบอลกับโกคูอีกครั้ง ทั้งสองจึงมุ่งหน้าสู่มหาสมุทรเพื่อตามหาดราก้อนบอลลูกต่อไป แต่ดราก้อนบอลอยู่ลึกมากจึงต้องไปยืมเรือดำน้ำของเซียนเต่า แต่เซียนเต่าขอแลกเปลี่ยนกับนาฬิกาย่อส่วนที่บูลม่าประดิษขึ้นใหม่ เพราะหวังจะเคลมรันจิ และโกคูก็ได้ชวนคุริรินให้ไปผจญภัยด้วยกัน และเขาได้ฝากดราก้อนบอลทั้งหมดไว้ที่บ้านเต่า
ผู้บัญชาการเรดได้ส่งนายพลบลูมาแย่งชิงดราก้อนบอลจากโกคู นายพลบลูได้ส่งผู้กองคอปเปอร์ไปบ้านเต่า และตัวเขาได้สะกดรอยตามพวกของบูลม่าไปถึงฐานทัพของพวกโจรสลัดที่เต็มไปด้วยกับดัก และมีโกคูได้ปะทะกับหุ่นยนต์เฝ้ายาม และปลาหมึกยักษ์ ส่วนบูลม่าและคุริรินได้ล่วงหน้าไปหาดราก้อนบอลก่อน นายพลบูลตามมาจนทั้งหมดได้ค้นพบสมบัติของโจรสลัดและได้สู้กับคุริริน นายพลบลูใช้พลังจิตสยบคุริรินลงได้และกำลังจะฆ่าแต่โกคูตามมาช่วยทัน โกคูสู้กับนายพลบลูและเสียท่าอีกคน พอดีถ้ำจะระเบิดและหนูวิ่งมาหนึ่งตัว นายพลบลูถึงกับเสียอาการและโกคูได้โอกาสเผด็จศึก โกคูเสาะลึกเข้าไปในถ้ำจนลึกสุดและได้พบกับดราก้อนบอลและใช้พลังคลื่นเต่าเร่งเรือดำน้ำหนีจากถ้ำถล่มมาได้ แต่นายพลบลูก็รอดตายและได้ล่วงหน้ามาชิงดราก้อนบอลที่บ้านเต่าไปได้ โงกุนไล่ตามนายพลบลูมาถึงหมู่บ้านเพ็นกวิ้น และเขาได้พบกับหนูน้อยอาราเร่ และช่วยกันกำจัดนายพลบลูลงได้
นักฆ่าเถาไปไป / ดินแดนศักดิ์สิทธิ์แห่งคาริน - Korin the Holy Land
โกคูบุกเดี่ยวถล่มกองทัพเรดริ้บบ้อนจนราบคาบด้วยตัวคนเดียว พวกของหยำฉาตามมาสมทบแต่ไม่ทัน ได้ดราก้อนบอลมา 6 ลูก แต่ลูกสุดท้ายเรดาร์กลับหาไม่เจอ เซียนเต่าบอกว่าให้ไปหาแม่เฒ่าหมอดู ซึ่งก็คือพี่สาวของเซียนเต่า แม่เฒ่าหมอดูบอกว่าต้องสู้กับนักสู้ 5 แบบแพ้คัดออก คนถ้าชนะหมดจะทำนายให้ ฝ่ายของโกคูมี 5 คนพอดีจึงตอบตกลง
คู่แรกคุริริน ปะทะ แดร๊กคิวล่าแมน เป็นนักสู้มวยไทยที่มีท่าไม้ตายคือดูดเลือด (จริงๆนักสู้ทั้งห้าของแม่เฒ่าหมอดูเป็นผีทั้งหมด) คุริรินประมาณจึงถูดดูดเลือดจนแพ้ตกน้ำไป คู่ที่ 2 อุป้า+ปูอัล ปะทะแดร๊กคิวล่าแมน อุป้าใช้พลังกระเทียม และท่าไม้กางเขน แดร๊กคิวล่าต้องแปลงเป็นค้างคาวหนี ปูอัลจึงแปลงกายเป็นมือยักษ์ตบตกน้ำแพ้ไป
คู่ที่ 3 หยำฉา ปะทะมนุษย์ล่องหน หยำฉาพยายามใช้หูฟัง แต่แม่เฒ่าร้องเพลงกลบทำให้จับคู่ต่อสู้ไม่ได้ คิริรินคิดแผนให้โกคูไปตามเซียนเต่ากับบูลม่ามาแล้วเปิดนมบูลม่าให้เซียนเต่าดู เซียนเต่าเลือดพุ่งทำให้มนุษย์ล่องหนต้องเปิดเผยตัวจุดจบโดนพายุเขี้ยวหมาป่าของหยำฉาจนต้องยอมแพ้ไป
คู่ที่ 4 หยำฉา ปะทะมัมมี่ มัมมีร่างยักษ์มีพละกำลังมหาศาลโจมตีอย่างหนักหน่วง จนหยำฉาต้องยอมแพ้ไปในที่สุด คู่ที่ 5 โกคู ปะทะมัมมี่ ถึงมัมมี่จะมีพละกำลังแค่ไหน แต่โงกุนดื่มน้ำอมฤทธิ์บนยอดหอคอยคารินมาแล้ว จึงชนะอย่างง่ายดาย
คู่ที่ 5 โกคูปะทะ อาร์คแมน อาร์คแมนผู้มีลำแสงมาร ที่ขยายพลังชัวร้ายในใจคน แต่โกคูไม่มีความชั่วร้ายในใจสักนิดเดียว ลำแสงมารจึงทำอะไรเขาไม่ได้เลย และโดนโกคูถีบกระเด็นติดข้างฝาไป
คู่สุดท้าย โกคู ปะทะนักสู้หน้ากากแมว นักสู้ลึกลับเป็นยอดยุทธที่น่ากลัว แม้แต่เซียนเต่ายังยอมรับแถมปล่อยพลังคลื่นเต่าเป็นอีกต่างหาก ที่แท้คือจอมยุทธโกฮังปู่ของโกคูลงมาจากสวรรค์มาเยี่ยมเยือนโกคูน้อยนั้นเอง
แม่เฒ่าได้ทำนายว่าดราก้อนบอลลูกสุดท้าย อยู่กับปิลาฟวายร้ายเจ้าเก่านั่นเอง เมื่อได้ครบ 7 ลูก โกคูก็ขอพรจากเทพมังกรให้พ่อของอุป้าฟื้นคืนชีพได้สำเร็จ โกคูได้ทำเรื่องที่ดีมากๆ ก่อนที่ดราก้อนบอลจะกระจัดกระจายไป โกคูได้โดดคว้าลูกสี่ดาวของคุณปู่ไว้ ต่อไปก็ไม่ต้องตามหาดราก้อนบอลอีกแล้วนะ
เมื่อเรื่องทุกอย่างเรียบร้อยราบรื่น ยามุชาขอร้องเซียนเต่าให้ช่วยฝึกฝนให้เขาด้วยอีกคน ส่วนโกคูเซียนเต่าบอกว่าไม่มีอะไรจะสอนเขาแล้ว ให้ออกไปผจญภัยฝึกฝนด้วยตัวเอง แล้วให้มาเจอกันในศึกชิงจ้าวยุทธภพครั้งหน้าในอีก 3 ปี
เผชิญหน้ากับสำนักกระเรียน - Tien Shinhan saga
ศึกชิงเจ้ายุทธเวียนมาถึงอีกครั้ง คุริรินและหยำฉาศิษย์สำนักเต่าเข้าร่วมการแข่งด้วย โกคูได้มาสมทบกับทุกคน และเป็นการเปิดตัว เทนชินฮัง และ เกี๊ยวซ่า จากสำนักกระเรียน ซึ่งถือเป็นคู่แข่งสำนักเต่าก็ได้มาร่วมแข่งด้วยทั้งหมดได้เข้ารอบ 8 คนและจับฉลากไม่พบกันเองเลยในรอบแรก (เกี๋ยวซ่าใช้พลังจิตให้เป็นอย่างนั้น)
คู่ที่ 1 หยำฉา ปะทะเทนชินฮัง ทั้งคู่ต่างใช้วิชาที่ร่ำเรียนมาต่อสู้กันอย่างดุเดือด เทนชินฮังเล่นแรงกว่าและซัดหยำฉาสลบและซ้ำจนขาหัก โงกุนไม่พอใจและสัญญาว่าจะล้างแค้นให้เพื่อน
คู่ที่ 2 แจ๊คกี้ชุน ปะทะหมาป่ามนุษย์ หมาป่ามนุษย์แค้นแจ๊คกี้ที่ทำลายดวงจันทร์ทำให้ตนไม่สามาถแปลงร่างเป็นคนได้ แจ๊คกี้เลยใช้วิชาสะกดจิต ใช้หัวของคุริรินต่างดวงจันทร์ทำให้เขากลายร่างเป็นคนได้สำเร็จและออกจากการแข่งไป
คู่ที่ 3 คุริริน ปะทะเกี๋ยวซ่า เกี๋ยวซ่าใช้พลังคลื่นบรึ้มพิฆาตรวิชาเดียวกับเถาไปไป ส่วนคุริรินก็ใช้พลังคลื่นเต่าปะทะกัน เกี๋ยวซ่าโดนพลังคลื่นเต่ากระเด็นไปแต่บินกลับมาได้ คราวนี้เกี๋ยวซ่าใช้พลังจิตเข้าเล่นงานคุริริน คุริรินใช้ไหวพริบทางคณิตศาสตร์เอาชนะได้สำเร็จ คู่ที่ 4 โกคู ปะทะนักสู้พัมพุต แชมป์โลกมวยไทย ถูกโกคูศอกเข้าลิ้นปี่ 3 ศอกสลบไปเลย
รอบรองคู่ที่ 1 แจ๊คกี้ชุน ปะทะเทนชินฮัง เฒ่ากระเรียนจับได้ว่าแจ๊คกี้คือเซียนเต่าปลอมตัวมา จึงใช้จิตบอกเทนชินฮัง เซียนเต่าเห็นแววของเทนชินฮังจึงชักชวนให้มาเข้ากับฝ่ายดี แต่เทนไม่เชื่อ และใช้พลังคลื่นเต่าซัดใส่ท่านผู้เฒ่า เซียนเต่านึกสนุกอยากดูการต่อสู้ของคนรุ่นต่อไป จึงแกล้งยอมแพ้
รอบชิงชนะเลิศ โกคูปะทะเทนชินฮัง แกร่งทั้งคู่ เป็นการต่อสู้ที่เดือดมาก งัดเอาทุกอย่างมาใช้ เทนชินฮังรู้สึกสนุกที่มาพบกับคู่ต่อสู้อย่างโกคูที่แกร่งมาก และเขาต้องการชนะอย่างใสสะอาด แต่อาจารย์กระเรียนต้องการให้ใช้วิธีสกปรก จนเซียนเต่าทนไม่ไหวใช้พลังคลื่นเต่าซัดเฒ่ากระเรียนออกจากสนามแข่งไป ให้เด็กได้ต่อสู้กันอย่างไม่ต้องติดค้างอะไรอีก เทนชินฮังใช้วิชาระเบิดพลังจนเวทีหายไป ทั้งคู่ยังต่อสู้กันกลางอากาศ โกคูโจมตีครั้งสุดท้ายทั้งคู่ร่วงลงพร้อมกัน แต่โกคูดันร่วงมาใส่รถทำให้ถึงพื้นก่อนทำให้เทนชินฮังชนะการแข่งไป
ราชาปีศาจพิคโกโร่ ทั่วโลกสะพรึงกลัว - King Piccolo saga
ภายหลังทั้งเทนชินฮังและเกี๊ยวซ่ากลับใจ แต่ก็เกิดเหตุไม่คาดฝัน คุริลินถูกทัมบาริน สมุนของราชาปีศาจพิคโกโร่ฆ่าตายและได้ขโมยดราก้อนบอลของโกคูไปด้วย โกคูโกรธแค้นมากจึงตามไป แต่ทว่าโกคูที่ไม่เหลือพลังแล้วก็แพ้ทัมบารินถูกเล่นงานจนสลบ ต่อมาโกคูก็ได้พบกับ ยาจิโรเบ้ ซามูไรร่างอ้วนโดยบังเอิญ ยาชิโรเบ้จับมังกรแชมเบิล สมุนของราชาพิคโคโลกินหน้าตาเฉย จากนั้นโกคูก็จัดการกับทัมบารินไม่เหลือแม้ซาก จากนั้นพิคโกโร่ก็ตามมา ยาชิโรเบ้รู้ความร้ายกาจของราชาปีศาจจึงชิ่งหนี เมื่อโกคูมาสู้กับพิคโกโร่แต่ว่าพ่ายแพ้อย่างหมดสภาพ โกคูหลอกยาชิโรเบ้พาตนไปหาท่านคาริน เมื่อไปถึงจะมีของกินให้ยาชิโรเบ้กินจนอิ่ม ยาชิโรเบ้จึงยอมพาไป
ราชาปีศาจพิคโคโล่คือปีศาจที่ทำให้ทั่วโลกสะพรึ่งกลัวในอดีตกาล ถูกท่านมุไทโตะ อาจารย์ของเซียนเต่าและผู้เฒ่ากระเรียนขังไว้ในหม้อสะกดวิญญาณ พวกของพิราฟเจ้าเก่าดันไปปลดปล่อยมันออกมา พิคโกโร่ต้องการที่จะกลับเป็นหนุ่มด้วยพรของดราก้อนบอล และฆ่าผู้เชียวชาญยุทธทั้งหมดเพื่อไม่ให้มีใครมาต่อต้านตนได้อีก
ทางฝ่ายเซียนเต่าและเทนชินฮังได้ทำการรวมดราก้อนบอลซ่อนไว้ 2 ลูก เพื่อกันไม่ให้จอมปีศาจรวมได้ครบ ไม่นานเรด้าของจอมมารก็ตามหาท่านเซียนพบ ท่านเซียนไม่ต้องการให้เทนชินฮังตาย จึงทำให้สลบแล้วลากไปซ่อนไว้ ส่วนท่านออกมารับมือกับจอมปีศาจเพียงลำพัง เซียนเต่าใช้วิชาสะกดมารของท่านมุไทโตะ แต่พลาดเป้าและตายไปในที่สุด ราชาปีศาจสามารถรวมดรากอนบอลได้ และเกี๋ยวซ่าพยายามจะขอพรตัดหน้า แต่ถูกฆ่าตายก่อน จอมปีศาจขอพรให้กลับเป็นหนุ่มอีกครั้ง จากนั้นฆ่าเทพมังกรเพื่อไม่ให้ใครใช้ดราก้อนบอลได้อีก เทนชินฮังได้เห็นเซียนเต่า และเกี๊ยวซ่าถูกฆ่าตาย จึงฝึกวิชาคลื่นสะกดมารเพื่อที่จะสะกดพิคโกโร่เอาไว้เหมือนในครั้งอดีต จอมมารได้ไปยังปราสาทของพระราชาแล้วบังคับจับพระราชาไว้ และมันก็เริ่มทำลายเมืองทีละเมือง ทำให้ทั่วโลกถึงรับรู้ถึงความน่ากลัวของเผ่ามาร
ขณะเดียวกันโกคูได้ไปพบกับท่านคาริน ท่านคารินกินถั่ววิเศษและให้ดื่มน้ำศักดิ์สิทธิ์ (ของจริง) ดึงพลังแฝงทั้งหมดออกมาและตามมาล้างแค้นพิคโคโล ด้านเทนชินฮังก็ฝึกวิชาสะกดมารสำเร็จแต่ภาชนะที่จะขังพิคโกโร่ดันแตกจากการฝึกซ้อมของเทนชินฮังจึงเปลี่ยนแผนโดยที่จะสู้กับพิคโกโร่เองโดยตรง เทนชินฮังถูกลูกน้องของจอมมารซัดจนหมอบ และโกคูก็ตามมาช่วยทัน พร้อมกับความแค้นและพลังเต็มเปี่ยม ลูกน้องจอมมารถูกจัดการจนกลิ้งเกลื่อนกลาด ภายหลังการต่อสู้อันดุเดือด โกคูสามารถเอาชนะพิคโกโร่ไปได้อย่างหวุดหวิด แต่พิคโกโร่ก็ไม่ได้ตายเปล่า กลับสำรอกไข่ออกไปก่อนที่จะระเบิดตาย ไข่ใบนั้นคือลูกพิคโกโร่นั่นเอง ภายหลังโกคูต้องการที่จะให้คนที่ถูกพิคโกโร่ฆ่าตายคืนชีพ โกคูจึงไปพบกับพระเจ้าที่วิหารเทพที่อยู่สูงกว่าหอคอยคาริน โกคูพบกับพระเจ้าครั้งแรกถึงกับตะลึงเพราะพระเจ้านั้นมีรูปร่างหน้าตาเหมือนกับพิคโกโร่ที่ตนจัดการไปแล้ว พระเจ้าเล่าประวัติของตนเองกับพิคโกโร่ว่าเป็นคนๆเดียวกัน แต่ภายหลังได้แยกร่างออกเพื่อที่จะเป็นพระเจ้าสืบต่อไป แต่ส่วนที่ชั่วร้ายก็ออกไปทำลายโลกก็คือพิคโกโร่นั่นเอง พระเจ้าคืนชีพให้กับเทพมังกรและก็ได้บันดาลให้ทุกๆคนที่ถูกพิคโกโร่ฆ่าตายคืนชีพ ภายหลังทุกๆคนฝึกวิชาเพื่อไปประลองกันในงานประลองอีกครั้งใน 3 ปีข้างหน้า ซึ่งพิคโกโร่เองก็จะมางานนี้ด้วยเช่นกัน
การประลองครั้งสุดท้ายกับพิคโกโร่จูเนียร์ - Piccolo Jr. saga
3 ปีต่อมา โกคูที่เติบโตขึ้นได้พบกับเพื่อนๆทุกคนอีกครั้งในงานประลอง ทั้งหมดได้เข้ารอบ 8 คน
การประลองคู่แรกเทนชินฮัง ปะทะ ไซบอร์คเถาไปไป นักฆ่าอันดับ 1 คืนชีพอีกครั้งด้วยวิทยาการจักรกล เขาเป็นคนที่เทนชินฮังนับถือมากๆ แต่ภายหลังเทนหันมาเข้ากับฝ่ายดี และทำการปราบเถาไปไปลงด้วยอาการเคารพ จากนั้นกราบลาอาจารย์กระเรียน เป็นอันปิดฉากสำนักกระเรียนนับแต่นั้น
คู่ที่ 2 ซุนโกคู ปะทะนักสู้สาว ที่แท้คือ จีจี้ ลูกสาวของราชาปิศาจวัว ที่รอโกคูทุกวันจนได้ข่าวว่าโกคู่ได้รองแชมป์ 2 ครั้งจึงมาร่วมประลองด้วย ในภายหลังทั้งคู่ก็ได้แต่งงานกัน คู่ที่ 3 พิคโกโร่ปะทะคุริริน มันคือจอมมารที่มาเกิดใหม่ที่มีความร้ายกาจกว่าเมื่อ 3 ปีก่อนหลายเท่า คุริรินต้องยอมแพ้ไป
รอบรองคู่ที่ 1 โกคูที่ได้รับการฝึกจากพระเจ้าเอาชนะเทนชินฮังไปได้แบบเหนือชั้น รอบรองคู่ที่ 2 พระเจ้า (นักสู้เชน) สู้กับพิคโกโร่ แต่ว่าพ่ายแพ้ให้กับพิคโกโร่อีกทั้งยังถูกจับขังในขวดด้วยวิชาคลื่นสะกดมารและถูกพิคโกโร่กลืนเข้าไปอีก
รอบชิงชนะเลิศ โกคู ปะทะ พิคโกโร่เพื่อชี้ชะตาของโลก ในตอนหลังใช้กลอุบายช่วยพระเจ้าออกมาได้ การต่อสู้ดุเดือดขนาดที่ว่าเกาะพินาศไปทั้งเกาะ โกคูตกอยู่ในนาทีวิกฤตโดนพิคโกโร่เล่นงาน แต่ตอนท้ายก็สามารถเอาชนะพิคโกโร่ไปได้อย่างปาฏิหาริย์ โกคูจึงเป็นแชมป์ครั้งแรกในชีวิตสมใจอยาก ภายหลังก็ไม่ได้ฆ่าพิคโกโร่ตามที่พระเจ้าขอร้อง เพราะตนต้องการจะสู้กับพิคโกโร่ต่อ พระเจ้าก็อยากให้โกคูเป็นพระเจ้าสืบต่อไปแต่โกคูปฏิเสธ และจีจี้ก็ขึ้นเมฆสีทองลาทุกๆคนไป อวสาน
ไฟฉายขยายส่วน
ไฟฉายขยายส่วน (ビッグライト (Bigguraito)) เป็นเครื่องมือในศตวรรษที่ 22 ที่ช่วยทำให้สิ่งของ หรือ สิ่งมีชีวิต มีขนาดใหญ่ขึ้นได้ มักปรากฏในการ์ตูนโดราเอมอนตอนต่างๆ และจะมักใช้คู่กับ ไฟฉายย่อส่วน ซึ่งทำหน้าที่ตรงกันข้าม นั่นคือ การย่อส่วน สิ่งของ หรือสิ่งมีชีวิตให้เล็กลงนั่นเอง
ซัมซุง กาแลคซี วาย ดูออส
ซัมซุง กาแลคซี วาย ดูออส (GT-S6102) เป็นโทรศัพท์มือถือประเภทสมาร์ตโฟน ที่ผลิตโดยซัมซุง มาพร้อมกับระบบปฏิบัติการแอนดรอยด์ ประกาศวางจำหน่ายในเดือนกุมภาพันธ์ 2012 เป็นโทรศัพท์ประเภท 2 ซิม